# Starptautiskā Šaušanas sporta federācija

Starptautiskā Šaušanas sporta federācija| *International Sport Shooting Federation (ISSF)* |
|  |
| Izveidots |
1907. gadā |
| Tips |
Sporta federācija |
| Galvenā mītne |  Minhene, Vācija |
| Dalībnieki |
pārstāv 145 nacionālās federācijas |
| Oficiālās valodas |
angļu vācu franču krievu |
| Prezidents |
Vladimirs Ļisins |
| Tīmekļa vietne |
issf-sports.org |

**Starptautiskā Šaušanas sporta federācija** (angļu: *International Sport Shooting Federation, ISSF*) ir starptautiska sporta organizācija, kas koordinē tās sastāvā ietilpstošo dalībvalstu nacionālo šaušanas federāciju darbību. Kontrolē starptautisko šaušanas sporta veidu sacensību norisi, veic izmaiņas sacensību noteikumos un to tiesāšanā.

## Vēsture

Starptautiskās šaušanas sacensības pirmo reizi notika 1896. gada vasaras olimpiskajās spēlēs Atēnās (Grieķija), bet 1897. gadā Lionā (Francija) notika pirmais pasaules čempionāts. Tomēr sacensību vadības institūcija tika izveidota tikai 1907. gadā. Tajā bija septiņas nacionālās federācijas: sešas no Eiropas (Austrija, Beļģija, Francija, Grieķija, Itālija, Holande) un viena no Dienvidamerikas (Argentīna). Šo sporta veidu federāciju pārstāvji 1907. gada 17. jūlijā Cīrihē (Šveice) nodibināja jaunu starptautisku organizāciju ar nosaukumu Nacionālo šaušanas federāciju un asociāciju starptautiskā savienība (angļu: *International Union of National Shooting Federations and Associations*, franču: *L'Union Internationale des Fédérations et Associations Nationals de Tir*), un šī sanāksme Šveicē tiek uzskatīta par pirmo ISSF Ģenerālo asambleju.

1915. gadā Savienība uz laiku tika likvidēta un 1921. gada 8. janvārī Parīzē tika atjaunota kā Starptautiskā Šaušanas savienība (franču: *Union International de Tir, UIT*), kas apvienoja 14 Eiropas, Āzijas un Amerikas valstis. 1939. gadā organizācijas darbība atkal tika apturēta, un 1947. gada augustā 13 valstu sastāvā tika organizēta Starptautiskā Šaušanas sporta savienība (UIT). Jaunais nosaukums — Starptautiskā Šaušanas sporta federācija (ISSF) — savienībai tika piešķirts 1998. gada 15. jūlijā ar UIT Ģenerālās asamblejas lēmumu.

## Federācijas struktūra

Starptautisko Šaušanas sporta federāciju veido prezidents, viceprezidents, ģenerālsekretārs, Ģenerālā asambleja, Administratīvā padome, tehniskās un sekciju komitejas.

Augstākā institūcija ir Ģenerālā asambleja, kas tiek sasaukta reizi divos gados, parasti olimpisko spēļu un pasaules čempionātu norises vietā un laikā vai vietā, ko izvēlas ar tās locekļu balsu vairākumu. Federācijas vadības un tehnisko institūciju vēlēšanas notiek Ģenerālajā asamblejā.

Laikā starp asamblejas kongresiem federācijas vadību veic Administratīvā padome, kas tiekas katru gadu.

Federācijas galvenā mītne atrodas ģenerālsekretāra dzīvesvietā (šobrīd Vācijā Minhenes pilsētā).

### Prezidenti

| №. | Periods | Vārds | Valsts |
| --- | --- | --- | --- |
| 1 | 1907—1925 | Pjērs Fransua Daniels Merillons (franču: *Pierre François Daniel Merillon*) |  Francija |
| 2 | 1927—1947 | Žans Karno (franču: *Jean Carnot*) |  Francija |
| 3 | 1947—1960 | Eriks Karlsons (zviedru: *Erik Carlsson*) |  Zviedrija |
| 4 | 1960—1976 | Kurts Haslers (vācu: *Kurt Hasler*) |  Šveice |
| 5 | 1976—1980 | Georgiss Vihoss (angļu: *Georges Vichos*) |  Grieķija |
| 6 | 1980-2018 | Oligario Vaskess Raņa (spāņu: *Olegario Vázquez Raña*) |  Meksika |
| 7 | 2018- | Vladimirs Ļisins (krievu: *Владимир Лисин*) |  Krievija |

### Kontinentālās federācijas

Starptautiskajā Šaušanas sporta federācijā ir 145 nacionālās federācijas, kas sadalītas piecās kontinentālajās:

| Nosaukums | Galvenā mītne | Nacionālo federāciju skaits | Oficiālā mājas lapa |
| --- | --- | --- | --- |
| Āfrikas Šaušanas sporta konfederācija (ASSF) |  Kaira | 15 |  |
| Amerikas Šaušanas sporta konfederācija (SCA) |  Mehiko | 35 | — |
| Āzijas Šaušanas sporta konfederācija (ASC) |  Havalli | 40 |  |
| Eiropas Šaušanas sporta konfederācija (ESC) |  Maskava | 49 |  |
| Klusā okeāna dienvidu zonas Šaušanas sporta konfederācija (OSF) | — | 6 | — |

### Nacionālās federācijas

| Āfrika (ASSF) |  Amerika (SCA) | Āzija (ASC) | Eiropa (ESC) | Austrālija un Okeānija (OSF) |
| --- | --- | --- | --- | --- |
|  Alžīrija
 Angola
 Ēģipte
 Zimbabve
 Kenija
 Lībija
 Mauritānija
 Maroka
 Namībija
 Nigērija
 Senegāla
 Sudāna
 Tunisija
 Uganda
 Dienvidāfrika |  ASV Virdžīnas
 Antigva un Barbuda
 Argentīna ( Arhivēts 2022. gada 31. martā, *Wayback Machine* vietnē.)
 Aruba
 Barbadosa
 Beliza
 Bermuda
 Bolīvija
 Brazīlija
 Venecuēla ( Arhivēts 2021. gada 23. jūlijā, *Wayback Machine* vietnē.)
 Gajāna
 Gvatemala
 Hondurasa
 Dominikāna ()
 Kaimanu Salas
 Kanāda
 Kolumbija ()
 Kostarika
 Kuba
 Meksika ()
 Nīderlandes Antiļas
 Nikaragva
 Panama
 Paragvaja
 Peru
 Puertoriko
 Salvadora ()
 Sentlūsija
 Surinama
 ASV ()
 Trinidāda un Tobāgo
 Urugvaja
 Čīle ( и )
 Ekvadora
 Jamaika  |  Makao
 Bangladeša
 Bahreina
 Bruneja
 Butāna
 Vjetnama
 Honkonga
 Jordānija
 Indija
 Indonēzija
 Irāka
 Irāna
 Kazahstāna
 Katara
 Kirgizstāna
 Taivāna
 Korejas TDR
 Ķīna
 Laosa
 Libāna
 Malaizija
 Maldīvija
 Mongolija
 Mjanma
 Nepāla
 Apvienotie Arābu Emirāti
 Omāna
 Pakistāna
 Korejas Republika
 Saūda Arābija
 Singapūra
 Sīrija
 Tadžikistāna
 Taizeme
 Turkmenistāna
 Uzbekistāna
 Filipīnas
 Šrilanka
 Japāna  |  Austrija
 Azerbaidžāna
 Albānija
 Andora
 Armēnija
 Beļģija
 Baltkrievija
 Bulgārija
 Bosnija un Hercegovina
 Apvienotā Karaliste
 Ungārija
 Dānija
 Vācija
 Grieķija
 Gruzija
 Izraēla
 Īrija
 Islande
 Spānija ()
 Itālija
 Kipra
 Latvija
 Lietuva
 Lihtenšteina
 Luksemburga
 Ziemeļmaķedonija
 Malta
 Moldova
 Monako
 Nīderlande
 Norvēģija
 Polija
 Portugāle
 Krievija
 Rumānija
 Sanmarīno
 Serbija
 Slovākija
 Slovēnija
 Turcija
 Ukraina
 Somija
 Francija
 Horvātija
 Melnkalne
 Čehija
 Šveice
 Zviedrija
 Igaunija |  Austrālija
 Jaunzēlande
 Papua-Jaungvineja
 Samoa
 Tuvalu
 Fidži |

## Sacensības un rekordi

Starptautiskā Šaušanas sporta federācija atzīst šādas sacensības par ISSF čempionātiem:

* Olimpiskās spēles (tiek rīkotas reizi četros gados);
* Pasaules čempionāts šaušanā (ložu šaušanā notiek reizi četros gados un stenda šaušanā reizi divos gados);
* Pasaules kausi (tiek rīkoti četras reizes gadā plus fināls, tikai olimpiskajās disciplīnās);
* Reģionālie čempionāti, piemēram, Eiropas čempionāti un Panamerikas spēles (regularitāte noteikta reģionālā līmenī).

Šīs sacensības tieši uzrauga federācijas komitejas, un tajās var tikt uzstādīti pasaules rekordi.

## Atsauces

## Ārējās saites

* Latvijas Šaušanas federācija